recursal/SuperWikiNEXT-32B huggingface dataset:
একই নামের অন্যান্য ব্যক্তির জন্য সাইফুল ইসলাম (দ্ব্যর্থতা নিরসন) দেখুন।
**সাইফুল ইসলাম** (আনু. ১৯৪৭–১০ মে ২০২০) বাংলাদেশের নাটোর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন রাজশাহী-১৫ আসনের সংসদ সদস্য ছিলেন।

প্রাথমিক জীবন
-------------

সাইফুল ইসলাম আনু. ১৯৪৭ সালে নাটোর জেলার নলডাঙ্গা উপজেলার ছাতারভাগ গ্রামে জন্মগ্রহণ করেন।

রাজনৈতিক জীবন
-------------

সাইফুল ইসলাম নাটোর জজ কোর্টের আইনজীবী ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি নাাটোর জেলা আওয়ামী লীগের সাধারণ সম্পাদক ও সহসভাপতি ছিলেন। ১৯৬০ সালে রাজশাহী জেলা ছাত্রলীগের সদস্য, ১৯৬৩ সালে রাজশাহী কলেজ ছাত্র সংসদের ভিপি ও ১৯৬৫ সালে বৃহত্তর রাজশাহী জেলা স্বেচ্ছাসেবকলীগের সভাপতি নির্বাচিত হন তিনি।

তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-১৫ আসন থেকে সংসদ সদস্য নির্বাচিত হন।

মৃত্যু
------

সাইফুল ইসলাম ১০ মে ২০২০ সালে রাজশাহী মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।
2. ↑  নিউজ ডেস্ক (১০ মে ২০২০)। "নাটোরের সাবেক এমপি অ্যাড. সাইফুল ইসলাম আর নেই"। *সিল্কসিটি নিউজ*। ২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০২০।
3. 1 2  নাটোর প্রতিনিধি (১০ মে ২০২০)। "সাবেক এমপি সাইফুল ইসলাম আর নেই"। *দৈনিক বাংলাদেশ প্রতিদিন*। ২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০২০।
4. 1 2  প্রতিনিধি, বাগাতিপাড়া, নাটোর (১১ মে ২০২০)। "নাটোরের সাবেক এমপি সাইফুল ইসলামের ইন্তেকাল"। *দৈনিক যুগান্তর*। ২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০২০।
**৬৫নং ওয়ার্ড** হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৯ এর অন্তর্গত। এটি পূর্বে মাতুয়াইল ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৬৫ ঢাকা মহানগরের কদমতলী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত এবং এর মৌজা হলো মাতুয়াইল। এ ওয়ার্ডের বর্তমান কাউন্সিলর হলেন সামসুদ্দিন ভুইয়া।

বিবরণ
-----

ওয়ার্ড নং ৬৫ ঢাকা মহানগরের মোমেনবাগ, আদর্শবাগ, রহমতপুর, মধুবাগ, মুসলিমনগর, মোগল নগর, খুড়িয়াপাড়া, কেরানী পাড়া, দক্ষিণ পাড়া, ভূইয়া বাড়ী, খানবাড়ী, রায়েরবাগ, মুজাহিদ নগর, হাশেম রোড, রায়েরবাগ খানকা, মাতুয়াইল মেডিকেল ও তুষারধারা আবাসিক এলাকা, গিরিধারা আবাসিক এলাকা, বিশ্ব রোডের দক্ষিণ অংশ এলাকা নিয়ে গঠিত।

ইতিহাস
------

২০১৭ সালের পূর্বে এটি মাতুয়াইল ইউনিয়নের ৭,৮,৯ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৬৫ নং ওয়ার্ড হিসেবে আত্মপ্রকাশ করে।

কাউন্সিলর
---------

| নির্বাচন | কাউন্সিলর | রাজনৈতিক দল | সূত্র |
| --- | --- | --- | --- |
|  | ২০২০ | সামসুদ্দিন ভুইয়া |  |  |

তথ্যসূত্র
---------

1. ↑  "ঢাকার দুই সিটিতে নতুন ৩৬ ওয়ার্ড"। *বিডিনিউজ*। ২০২০-১২-০৫ তারিখে মূল থেকে আর্কাইভ করা। সংগ্রহের তারিখ ২০২০-০৯-০৩।
2. ↑  "বাংলাদেশ গেজেট (মেয়র ও কাউন্সিলর পদে নির্বাচিত ঘোষিত প্রার্থীগণের তালিকা)" (পিডিএফ)। *বাংলাদেশ নির্বাচন কমিশন*। বাংলাদেশ ফরম ও প্রকাশনা অফিস। সংগ্রহের তারিখ ২৩ আগস্ট ২০২০।

| * দে
* স
ঢাকা উত্তর ও দক্ষিণ সিটি কর্পোরেশনের ওয়ার্ডসমূহ |
| --- |
| 
* ঢাকা উত্তর সিটি কর্পোরেশন
* ঢাকা দক্ষিণ সিটি কর্পোরেশন

 |
| **ঢাকা উত্তর** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪

 |
| **ঢাকা দক্ষিণ** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪
* ৫৫
* ৫৬
* ৫৭
* ৫৮
* ৫৯
* ৬০
* ৬১
* ৬২
* ৬৩
* ৬৪
* ৬৫
* ৬৬
* ৬৭
* ৬৮
* ৬৯
* ৭০
* ৭১
* ৭২
* ৭৩
* ৭৪
* ৭৫

 |
এই নিবন্ধটি বাংলাদেশ হাইকোর্টের বিচারক সম্পর্কে। একই নামের আপিল বিভাগের বিচারক জন্য মোহাম্মদ বজলুর রহমান দেখুন।
**মো. বজলুর রহমান** বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

জীবনের প্রথমার্ধ
----------------

রহমান ১৯৬৪ সালের ৫ জুন নলছিটি উপজেলা, ঝালকাঠি জেলা, পূর্ব পাকিস্তান, পাকিস্তানে জন্মগ্রহণ করেন। ১৯৭৯ সালে, তিনি যশোর শিক্ষা বোর্ডের অধীনে তার এসএসসি এবং তিনি ১৯৮৪ এবং ১৯৮৬ সালে ঢাকা বিশ্ববিদ্যালয় থেকে আইন বিষয়ে স্নাতক ও স্নাতকোত্তর করেন তিনি ন্যাশনাল ডিফেন্স কলেজ থেকে এনডিসি কোর্স সম্পন্ন করেন।

কর্মজীবন
--------

১৯৮৭ সালে রহমান ঢাকা জেলা আইনজীবী সমিতিতে যোগদান করেন।

রহমান বাংলাদেশ সিভিল সার্ভিসের বিচার বিভাগীয় শাখায় ১৯৮৯ সালে সহকারী জজ হিসেবে যোগদান করেন।

২০১৪ সালেনরহমান জেলা ও দায়রা জজ পদে উন্নীত হন। তিনি পুলিশ ট্রাফিক ট্রেনিং স্কুল, ঢাকা, বাংলাদেশ পাবলিক অ্যাডমিনিস্ট্রেশন ট্রেনিং সেন্টার এবং জুডিশিয়াল অ্যাডমিনিস্ট্রেশন ট্রেনিং ইনস্টিটিউটের সাথে অধিভুক্ত।

রহমানকে রাষ্ট্রপতি মোহাম্মদ আবদুল হামিদ ৩১ জুলাই ২০২২ সালে হাইকোর্ট বিভাগের অতিরিক্ত বিচারপতি নিযুক্ত করেন।  তিনি এবং নবনিযুক্ত দশজন বিচারপতি নিয়োগের পর সাবেক রাষ্ট্রপতি শেখ মুজিবুর রহমানের মাজার জিয়ারত করেন।

তথ্যসূত্র
---------

1. 1 2 3 4 5 6 7 8 9  "Home : Supreme Court of Bangladesh"। *www.supremecourt.gov.bd*। সংগ্রহের তারিখ ২০২৩-০৮-১৪।
2. ↑  Sarkar, Ashutosh (২০২২-০৮-০১)। "HC gets 11 new judges"। *The Daily Star* (ইংরেজি ভাষায়)। সংগ্রহের তারিখ ২০২৩-০৮-১৪।
3. ↑  "11 new HC judges pay homage to Bangabandhu"। *The Daily Star* (ইংরেজি ভাষায়)। ২০২২-০৮-০৬। সংগ্রহের তারিখ ২০২৩-০৮-১৪।
**দীপ দাশগুপ্ত** উচ্চারণⓘ (জন্ম ৭ জুন ১৯৭৭, কোলকাতা, পশ্চিমবঙ্গ) একজন ভারতীয় ক্রিকেটার (উইকেট-কীপার ব্যাটসম্যান), যিনি দেশের হয়ে জাতীয় উইকেটরক্ষক হিসেবে ২০০১ থেকে ২০০২ সাল পর্যন্ত ৮ টি টেস্ট এবং ৫ টি একদিনের ক্রিকেট খেলেছেন। দীপ দাশগুপ্ত একজন হিন্দু বৈদ্য বংশে জন্ম নেন। তার বাবা বিপ্লব দাশগুপ্ত পেশায় একজন চাকুরীজীবী এবং মা গৃহবধু বর্তমানে নয়ডার বাসিন্দা। স্ত্রী অমৃতা দাশগুপ্ত।

যদিও তিনি কলকাতায় জন্মগ্রহণ করেন, দীপের অল্প বয়সের একটি গুরুত্বপূর্ণ অংশ ভারতের রাজধানী দিল্লিতে কাটানো এবং সেখানেই তিনি প্রথমবারের মত স্কুল ক্রিকেটের সাথে যুক্ত হন।

প্রথম কোচ
---------

দাশগুপ্তের জীবনের প্রথম কোচ ছিলেন একজন মহিলা। যিনি ভারতের প্রথম মহিলা ক্রিকেট কোচ সুনিতা শর্মা। সুনিতাই প্রথম দাশগুপ্তের বিশেষ প্রতিভা আবিষ্কার করেন এবং তাকে গুরসরণ সিংয়ের কাছে উপস্থাপন করেন।

শিক্ষা
------

দীপ সর্দার প্যাটেল বিদ্যালয়ে অধ্যয়ন করেন এবং পরে স্নাতক শেষ করার জন্য হিন্দু কলেজে যোগদান করেন।

রণজি ট্রফির প্রথম সেঞ্চুরি
--------------------------

ব্যাটসম্যান হিসেবেই দাশগুপ্তের ক্রিকেট ক্যারিয়ার শুরু হয় এবং রঞ্জী ট্রফিতে তার অভিষেক ম্যাচেই তিনি প্রথম সেঞ্চুরিটি করে তার আত্মপ্রকাশ ঘটান।

আন্তর্জাতিক অভিষেক এবং ক্রিকেট
------------------------------

দাশগুপ্ত ২০০১ সালে দক্ষিণ আফ্রিকা সফরে ভারতীয় দলের অন্তর্ভুক্ত ছিলেন। টসে জেতার এক ঘণ্টা আগেই সৌরভ গাঙ্গুলি দাশগুপ্তকে বলেন যে ব্লুমফন্টেনে ভারতের উইকেটরক্ষক-ব্যাটসম্যান সমীর দীঘের পরিবর্তে তার টেস্ট অভিষেক হতে যাচ্ছে। ওই টেস্টেই বীরেন্দ্র সহবাগ তার অভিষেক ম্যাচে সেঞ্চুরি করেন। ইংল্যান্ড ২০০১ সালে টেস্ট সিরিজের জন্য ভারত সফর করেছিল এবং উদ্বোধনী টেস্টের প্রথম ইনিংসে স্বাগতিকরা ২৩৮ রানে অলআউট হয়ে যায়। দাশগুপ্তের অনবদ্য ১০০ রানের ইনিংসের দৌলতে ভারতের যথাযোগ্য শুরু হয়।
দীপ একজন আক্রমণাত্তক ওপেনিং ব্যাটসম্যান যিনি সৌরভ গাঙ্গুলি র পর ক্যাপটেন হিসেবে বাংলা ক্রিকেট দলের দায়ীত্ত্ব নেন এবং ইষ্ট জোনের হয়ে জাতীয় উইকেটরক্ষক মহেন্দ্র সিং ধোনীরর সাথে রিজার্ভ উইকেটরক্ষক ও ছিলেন। দীপ পরবর্তীকালে ইন্ডিয়ান ক্রিকেট লিগ জয়েন করেন যেখানে তিনি "রয়েল বেঙ্গল টাইগার" দলের হয়ে খেলেছেন।

সফল বঙ্গীয় অধিনায়কঃ
---------------------

দীপ দাশগুপ্ত, সম্বরন ব্যানার্জীর পর বাংলা ক্রিকেট দলের সবচেয়ে সফল অধিনায়ক ছিলেন যিনি পরপর দুটি রঞ্জি ট্রফির ফাইনালে দলকে পৌঁছেৌঁছেছিলেন।

দীপ ২০১৫ সালের ফেব্রুয়ারি মাসে "সি বি আর ই" গ্রুপে স্ট্রাটেজিক প্রোজেক্ট হেড হিসেব জয়েন করেন। এছাড়া তিনি ২০১৬ থেকে আই পি এল এবং হটস্টার ক্রিকেট লাইভ এ এক্সপার্ট কমেন্টেটর হিসেবে ধারাভাষ্য দেন।

তথ্যসূত্র
---------

* 2006 Interview with Deep Dasgupta for CricketFundas
* Cricbuzz
* Espn
* Cricket Country
**৭২নং ওয়ার্ড** হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৮ এর অন্তর্গত। এটি পূর্বে মাণ্ডা ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৭২ ঢাকা মহানগরের মুগদা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর হলেন শফিকুল আলম শামীম।

বিবরণ
-----

ওয়ার্ড নং ৭২ ঢাকা মহানগরের মান্ডা খাল পাড় থেকে সোনা মিয়া রোডের পশ্চিম পাশ, সোনা মিয়া রোডের পূর্ব পাশ থেকে গনি মিস্ত্রি রাস্তার পশ্চিম পাশ, গনি মিস্ত্রি রাস্তার পূর্ব পাশ থেকে জেলে পাড়া রাস্তার পশ্চিম পাশ ও জেলে পাড়া রাস্তার পূর্ব পাশ থেকে গ্রীন মডেল টাউন এলাকা নিয়ে গঠিত।

ইতিহাস
------

২০১৭ সালের পূর্বে এটি মাণ্ডা ইউনিয়নের ১-৪ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৭২ নং ওয়ার্ড হিসেবে আত্মপ্রকাশ করে।

কাউন্সিলর
---------

| নির্বাচন | কাউন্সিলর | রাজনৈতিক দল | সূত্র |
| --- | --- | --- | --- |
|  | ২০২০ | শফিকুল আলম শামীম |  |  |

তথ্যসূত্র
---------

1. ↑  "ঢাকার দুই সিটিতে নতুন ৩৬ ওয়ার্ড"। *বিডিনিউজ*। ২০২০-১২-০৫ তারিখে মূল থেকে আর্কাইভ করা। সংগ্রহের তারিখ ২০২০-০৯-০৩।
2. ↑  "বাংলাদেশ গেজেট (মেয়র ও কাউন্সিলর পদে নির্বাচিত ঘোষিত প্রার্থীগণের তালিকা)" (পিডিএফ)। *বাংলাদেশ নির্বাচন কমিশন*। বাংলাদেশ ফরম ও প্রকাশনা অফিস। সংগ্রহের তারিখ ২৩ আগস্ট ২০২০।

| * দে
* স
ঢাকা উত্তর ও দক্ষিণ সিটি কর্পোরেশনের ওয়ার্ডসমূহ |
| --- |
| 
* ঢাকা উত্তর সিটি কর্পোরেশন
* ঢাকা দক্ষিণ সিটি কর্পোরেশন

 |
| **ঢাকা উত্তর** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪

 |
| **ঢাকা দক্ষিণ** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪
* ৫৫
* ৫৬
* ৫৭
* ৫৮
* ৫৯
* ৬০
* ৬১
* ৬২
* ৬৩
* ৬৪
* ৬৫
* ৬৬
* ৬৭
* ৬৮
* ৬৯
* ৭০
* ৭১
* ৭২
* ৭৩
* ৭৪
* ৭৫

 |
**বিসেন্তে পিয়েরা পানিয়েয়া** (বার্সেলোনায় ১১ জুন ১৯০৩ – ১৪ জুন ১৯৬০) "লা ব্রুজা" ("জাদুকর") ডাকনামে পরিচিত একজন প্রাক্তন স্পেনীয় ফুটবল খেলোয়াড় ছিলেন যিনি তার কর্মজীবনের বেশিরভাগ সময় ফুটবল ক্লাব বার্সেলোনায় কাটিয়েছেন।

ক্লাব কর্মজীবন
--------------

পিয়েরা বার্সেলোনায় জন্মগ্রহণ করেন। তিনি সেন্টার ডি'এসপোর্টস ডি সান্টসের হয়ে খেলা শুরু করেন। পিয়েরা ফুটবল ক্লাব বার্সেলোনার ইতিহাসে অন্যতম সেরা ডান পার্শ্বীয় খেলোয়াড় ছিলেন, যেখানে তিনি ১৯২০–১৯২১ মৌসুম থেকে ১৯৩২–৩৩ মৌসুম পর্যন্ত খেলেছিলেন এবং ৩৯৫টি ম্যাচ খেলে ১২৩টি গোল করেছিলেন। তিনি ১৯২৪ গ্রীষ্মকালীন অলিম্পিকেও স্পেনের প্রতিনিধিত্ব করেছিলেন।

আন্তর্জাতিক কর্মজীবন
--------------------

পিয়েরা কখনই স্পেন জাতীয় ফুটবল দলে পৌঁছাননি, তবে তিনি কাতালুনিয়া জাতীয় ফুটবল দলের হয়ে খেলেন এবং ১৯২০-এর দশকে প্রিন্স অফ আস্তুরিয়াস কাপের দুটি প্রতিযোগিতা জিতে সেই দলের অংশ ছিলেন এবং ১৯২৩-২৪ ও ১৯২৬ সালে আন্তঃআঞ্চলিক প্রতিযোগিতা জিতেছিলেন। পিয়েরা ১৯২৩-২৪ সংস্করণের কুখ্যাত ফাইনালে কাস্টিল/মাদ্রিদ একাদশের বিরুদ্ধে দুটি গোল করেছিলেন, প্রথমটি ৪–৪ ড্রয়ে এবং দ্বিতীয়টি তার দুই দিন পরে ৩–২ গোলের ম্যাচে গোল দিয়েছিলেন, যাতে কাতালুনিয়া তাদের দ্বিতীয় প্রিন্স অফ আস্তুরিয়াস কাপ শিরোপা জিতেছিল।

অর্জন
-----

### ক্লাব

ফুটবল ক্লাব বার্সেলোনা
* লা লিগা (১): ১৯২৮–২৯
* কোপা দেল রেই (৪): ১৯২২, ১৯২৫, ১৯২৬ এবং ১৯২৮

### আন্তর্জাতিক

কাতালান একাদশ
* প্রিন্স অফ আস্তুরিয়াস কাপ : ১৯২৩-২৪ এবং ১৯২৬

তথ্যসূত্র
---------

1. ↑  "Vicente Piera"। *Olympedia*। সংগ্রহের তারিখ ২৬ আগস্ট ২০২১।
2. ↑  Vicente Martínez Calatrava (১৭ আগস্ট ২০০৯)। "La Copa Príncipe de Asturias" (স্পেনীয় ভাষায়)। CIHEFE। সংগ্রহের তারিখ ৫ জুন ২০২২।

বহিঃসংযোগ
---------

* বিসেন্তে পিয়েরা – ফিফা প্রতিযোগিতার রেকর্ড (ইংরেজি)
* www.fcbarcelona.com-এ পিয়েরা
* স্পেন পরিসংখ্যান
* বিডিফুটবলে বিসেন্তে পিয়েরা (ইংরেজি)
*নিষ্কলঙ্কের বিজয়*,  
 পাওলো দে মাত্তেইস-এর সৃষ্টি
সান্তাদ্রেয়া আল কুইরিনালে গির্জা, জান লোরেনৎসা বেরনিনি-র নকশাকৃত
**বারোক** (Baroque) দৃশ্যমান শৈলীর ইতিহাসের একটি পর্বকে নির্দেশ করে। এই পর্বে গতিময়তার অতিরঞ্জন এবং পরিষ্কার, সহজে বোধগম্য খুঁটিনাটির মাধ্যমে ভাস্কর্য, চিত্রাংকন, স্থাপত্য, সাহিত্য, নৃত্য, মঞ্চনাটক এবং সঙ্গীতে নাটকীয়তা, উত্তেজনা, উদ্দীপনা ও জাঁকজমক ভাব ফুটিয়ে তোলা হয়। ১৬০০ খিস্টাব্দের দিকে রোমে ও ইতালিতে শৈলীর এই ধারাটির আবির্ভাব ঘটে এবং পরে সমস্ত ইউরোপে ছড়িয়ে পড়ে।

ক্যাথলিক গির্জা বারোক শৈলীর জনপ্রিয়তা ও সাফল্যের পেছনে উৎসাহ জুগিয়েছিল। প্রোটেস্ট্যান্ট সংস্কারের প্রত্যুত্তর হিসেবে ক্যাথলিক গির্জা সিদ্ধান্ত নিয়েছিল যে ধর্মীয় বিষয়বস্তুগুলি শিল্পের মাধ্যমে সরাসরি ও আবেগপূর্ণভাবে জনগণের কাছে নিয়ে যেতে হবে। অন্যদিকে অভিজাত শ্রেণীর লোকেরা তাদের ক্ষমতা, বিজয় ও নিয়ন্ত্রণ সমাজচিত্তে আরোপ করার জন্য বারোক শিল্প ও স্থাপত্যের নাটকীয়তাকে ব্যবহার করত।

"বারোক" (Baroque) শব্দটি ফরাসি ভাষা থেকে এসেছে। ফরাসি শব্দটি আবার পর্তুগিজ "barroco" বা স্পেনীয় "barrueco" থেকে এসেছে বলে ধারণা করা হয়। শব্দটি মূল পর্বের অনেক পরে ১৯শ ও ২০শ শতকের শিল্প সমালোচকদের লেখায় প্রথম ব্যবহৃত হয়। বর্তমানে "বারোক" পরিভাষাটি দিয়ে যেকোন শিল্পে খুঁটিনাটির অতিবাহুল্যকে নির্দেশ করতে নেতিবাচকভাবে ব্যবহার করা হয়।

তথ্যসূত্র
---------

1. ↑  Fargis, Paul (১৯৯৮)। *The New York Public Library Desk Reference* (third সংস্করণ)। New York: Macmillan General Reference। পৃষ্ঠা 262। আইএসবিএন 0-02-862169-7।
2. ↑  Hughes, J. Quentin (1953). The Influence of Italian Mannerism Upon Maltese Architecture  ওয়েব্যাক মেশিনে আর্কাইভকৃত ১৪ মার্চ ২০১৭ তারিখে. *Melitensiawath*. Retrieved 8 July 2016. p. 104-110.
3. ↑  Helen Gardner, Fred S. Kleiner, and Christin J. Mamiya, *Gardner's Art Through the Ages* (Belmont, CA: Thomson/Wadsworth, 2005), p. 516.
| বাহরাইনের সংস্কৃতি |
| --- |
| সিরিজের অংশ |
|  |
| ইতিহাস |
| ভাষা |
| রন্ধনশৈলী |
| শিল্প |
| সাহিত্য |
| সঙ্গীত ও পরিবেশন শিল্প
* পরিবেশনা শিল্প
 |
| প্রতীক
* পতাকা
 |
| * বাহরাইন প্রবেশদ্বার
 |
| * দে
* স
 |

**বাহরাইনের জাতীয় প্রতীকটি** মূলত ১৯৩২ সালে ব্রিটিশ গভর্নর এবং বাহরাইনের তৎকালীন বাহরাইনের রাজার উপদেষ্টা চার্লস বেলগ্রাভ ডিজাইন করেছিলেন। এরপর থেকে বর্তমান পর্যন্ত এর নকশায় অনেক হেরফের হয়েছে। উদাহরণস্বরূপ ১৯৭১ সালে ম্যান্টলিং এবং ২০০২ সালে খাঁজের সংশোধন করা হয়েছিল। তবুও আধুনিক প্রতীকটিতে ১৯৩২ সালের মূল নকশার প্রভাবটি স্পষ্টভাবে দৃশ্যমান।

কোট অব আর্মটি রাজার ব্যক্তিগত প্রতীক হিসাবেও ব্যবহৃত হয়। এছাড়াও এটি সরকারী ও জাতীয় প্রতীক হিসাবেও ব্যবহৃত হয়। তবে কেবল বাদশাহই জাতীয় প্রতীক সংবলিত রাজকীয় মুকুট পরিধান করতে পারেন।

ইতিহাস
------

১৮২০ সালের *সাধারণ মেরিটাইম সন্ধি* অনুসারে বাহরাইনের যুক্তরাজ্য কর্তৃক রক্ষাকর্তা নিযুক্ত হয়। বাহরাইনের দ্বীপপুঞ্জের উপর কর্তৃত্বকারী শাসক শেখ ও হাকিমদের পরামর্শদাতা এবং গভর্নরের অধিকাংশই ছিলেন ব্রিটিশ। ১৯৩২ সালে তৎকালীন ব্রিটিশ গভর্নর ও শেখের পরামর্শদাতা চার্লস বেলগ্রাভ শাসনকর্তা শেখ ইসা ইবনে আলী আল খলিফার জন্য কোট অব আর্মের নকশা প্রস্তুত করতে সহায়তা করেছিলেন। মূল হেরাল্ডিক নকশার কৃতিত্বটি ছিল লাল রঙের তিনটি সাদা নৃত্যশিল্পী যার সাথে হেরাল্ডিক (*প্রাচীন মুকুট*) এর আটটি বিন্দু দ্বারা সজ্জিত ছিল, যার পাঁচটি শীর্ষ প্রতীকে দৃশ্যমান ছিল।

১৯৭১ সালে যুক্তরাজ্য ও বাহরাইন চুক্তি থেকে সরে আসার পরে, দ্বীপ দেশটি স্বাধীনতা লাভ করে। সদ্য অর্জিত স্বাধীন ও সার্বভৌমত্বের প্রতীক হিসাবে কোট অব আর্মে সাদা ও লাল রঙের সংমিশ্রণ ঘটানো হয়। ঐতিহ্যবাহী অনুশীলনের সাথে একরকম অস্বাভাবিকভাবেই শিরোনাম বা টর্স ছাড়াই ঝালর চারপাশে ম্যান্টলিং প্রদর্শন করা হয়। এই জাতীয় প্রতীকটি আমিরের ব্যক্তিগত প্রতীক হিসাবেও ব্যবহৃত হয়। রাজকীয় এই প্রতীকটি বাহরাইনের রাজার রাজমুকুটে ব্যবহার করা হয়। কিন্তু মুকুটটির ফাকা জায়গাগুলোর মধ্যে ছোট ছোট বিন্দুর প্রদর্শন করতে পরিবর্তিত হয়েছিল। ম্যান্টলিং সান ক্রাউন দ্বারা প্রদর্শিত এই প্রতীক বাহরাইনের আধিপত্যের প্রতীক ও নিদর্শন হয়ে উঠেছিল। 

হামাদ বিন ঈসা আল খলিফা ২০০২ সালে বাহরাইনের আমির হন। রাজত্ব লাভের পর তিনি রাজ প্রতীকের পরিবর্তনের ঘোষণা দেন। পরিবর্তনের পরও প্রতীকটিতে লাল রঙ থেকেই যায়। তবে শ্বেত প্রধান ফুলেল মালার সাথে বর্তমানে মুসলিম বিশ্বাসের পাঁচটি স্তম্ভকে উপস্থাপন করার জন্য পাঁচটি খাঁজ ব্যবহার করা রয়েছে, যেখানে ১৯৩২ সাল থেকে ব্যবহৃত মূল নকশায় তিনটি খাঁজ ব্যবহার করা হতো।

নকশাটি জাতীয় পতাকার নকশার প্রায় একইরকম। কেবলমাত্র তফাতটি হল পুরো নকশাটি ১৮০° উল্টে দেওয়া হয়েছে যাতে নকশাটির প্রধান পতাকা দর্পন উত্তোলন হিসাবে মনে হয়।

আরও দেখুন
---------

* বাহরাইনের জাতীয় পতাকা

তথ্যসূত্র
---------

1. 1 2 3  De Vries, Hubert. "Bahrain." 28 September 2007. Web. 19 February 2011.
**নীরদাসুন্দরী** (১৮৮৯ – ৩১ ডিসেম্বর ১৯৭৪) ছিলেন গিরিশ-যুগে বাংলা রঙ্গমঞ্চের খ্যাতনাম্নী  অভিনেত্রী। নৃত্যগীতেও ছিলেন পারদর্শী।

অভিনয় জীবন
-----------

নীরদাসুন্দরীর জন্ম হয়েছিল  ব্রিটিশ ভারতের উত্তর কলকাতার কুখ্যাত অন্ধকারাচ্ছন্ন বস্তিতে ১৮৮৯ খ্রিস্টাব্দে। মাত্র ৯ বৎসর বয়সেই তাকে অভিনয় জগতে আসতে হয়। 'ক্লাসিক' থিয়েটারে ‘দোল লীলায়’ সখীর দলে নৃত্য দিয়েই তার অভিনয় জীবন শুরু হয়। তারপর ১৮৯৮ খ্রিস্টাব্দের ২০ ডিসেম্বর অমরেন্দ্রনাথ দত্ত রচিত ‘নির্মলা’ নাটকে বাঁশরীর ভূমিকায় অভিনয় করেন। পরে গিরিশচন্দ্র রচিত ‘প্রফুল্ল’ নাটকে নীরদা ‘যাদবের’ ভূমিকায় অভিনয় করেন। ১৯০১ খ্রিস্টাব্দে ৩১ আগস্ট অমরেন্দ্রনাথ রচিত ক্লাসিক থিয়েটারে ‘গুপ্তকথা’ নাটকে অধিরার ভূমিকায় অভিনয় করেন। ক্লাসিক থিয়েটার ছাড়াও তিনি মনমোহন, মিনার্ভা, আলফ্রেড, স্টার, নাট্যনিকেতন প্রভৃতি তৎকালীন কলকাতার সব রঙ্গমঞ্চেই অভিনয় করেছেন। সতের বৎসর বয়সে তাকে চার টাকা পারিশ্রমিকে কলকাতার প্রায় প্রতিটি রঙ্গালয়ে অভিনয়ের সঙ্গে নানা স্থানে ঘুরে অভিনয় করতে হয়েছে। ১৯১১ খ্রিস্টাব্দে যখন তিনি মিনার্ভা থিয়েটারে আসেন, তখন তিনি  গিরিশচন্দ্র ঘোষের  সান্নিধ্যে আসেন। তার কাছ থেকে তিনি শিক্ষালাভের সুযোগ এবং মিনার্ভায় অভিনেত্রীর চাকরি পান। এখানে *রকমারি* নাটকে 'দীপি' এবং গিরিশচন্দ্রের *গৃহলক্ষ্মী* নাটকে 'কুলি'-র ভূমিকায় অভিনয় করে প্রশংসিত হন। প্রসঙ্গত *গৃহলক্ষ্মী* নাটকের পঞ্চম অঙ্ক রচনা করেছিলেন দেবেন্দ্রনাথ বসু। কেননা গিরিশচন্দ্র নাটকটি অসম্পূর্ণ রেখে ১৯১২ খ্রিস্টাব্দের ৮ ফেব্রুয়ারি মারা যান। এরপর নীরদাসুন্দরী মা সারদার পরমভক্ত অপরেশচন্দ্রের সংস্পর্শে আসেন। তার রচিত ও নির্দেশিত নাটক *রামানুজ* -এ কলহপরায়ণা লক্ষ্মণের স্ত্রীর চরিত্রে অভিনয়ের সুযোগ পান। আর এই নাটকে নীরদাসুন্দরীর এক পরম প্রাপ্তি ঘটে। ঠাকুর শ্রীরামকৃষ্ণ নটী বিনোদিনীর *শ্রীচৈতন্যলীলা*য় অভিনয় দেখে মুগ্ধ হয়ে নটী বিনোদিনীকে আশীর্বাদ করেছিলেন, তেমনই অপরেশচন্দ্রের মনের বাসনা পূর্ণ করতে ১৯১৬ খ্রিস্টাব্দের ১৫ জুলাই 'রামানুজ' নাটক দেখতে এসেছিলেন ঠাকুর শ্রীশ্রীরামকৃষ্ণের সহধর্মিণী ‘মা সারদা’। তিনিও অভিভূত হয়েছিলেন সকলের অভিনয় দেখে। আর অভিনয় শেষ হতেই তিনি দেখা করতে চাইলেন নীরদাসুন্দরীর। সস্নেহে মা সারদা তাকে কোলে নিয়ে আশীর্বাদ করেন। অশ্রুধারায় সিক্ত নীরদা মাকে প্রণাম করেন, ধন্য হয় তার নটীর জীবন।

নীরদাসুন্দরী ১৯১৮ খ্রিস্টাব্দে *কিন্নরী* নাটকে নামভূমিকায় অভিনয় করে প্রশংসনীয় অভিনয় ক্ষমতার পরিচয় দিয়েছিলেন।

জীবনাবসান
---------

জীবনের শেষ তিরিশ বৎসর নীরদাসুন্দরী মঞ্চ থেকে বিদায় নিয়ে আত্মীয়স্বজনবিহীন অবস্থায় অভিনেত্রী শান্তি গুহ'র গৃহে আশ্রয় পেয়েছিলেন। ১৯৭৪ খ্রিস্টাব্দের ৩১ ডিসেম্বর পরলোক গমন করেন।

তথ্যসূত্র
---------

1. 1 2 3 4 5  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৩৭০, আইএসবিএন ৯৭৮-৮১-৭৯৫৫-২৯২-৬
2. 1 2 3  "মা সারদার স্নেহধন্যা নটী নীরদা সুন্দরী"। সংগ্রহের তারিখ ২০২২-১২-৩১।
**চলো বদলে যাই (সেই তুমি)** এলআরবি ব্যান্ডের একটি জনপ্রিয় গান যেটি লিখেছেন, সুর করেছেন ও গেয়েছেন আইয়ুব বাচ্চু। গানটি *সুখ* অ্যালবামের অন্তর্ভুক্ত যেটি ১৯৯৪ সালে মুক্তি পায়। গানটি বাংলাদেশ ও ভারতে ব্যাপক জনপ্রিয়তা অর্জন করে। গানটিকে বাংলা ব্যান্ড সংগীতের জগতে অন্যতম সেরা গান হিসেবে ধরা হয়।

গানটি অ্যাকুস্টিক গিটার এবং ড্রামের শব্দ দিয়ে শুরু হয়। প্রথম পংক্তিটি, শুরুর দশ সেকেন্ডের মধ্যে গাওয়া শুরু হয়। ইলেক্ট্রনিক যন্ত্র বাজানোর অংশটি কোরাস লাইন থেকে শুরু হয় এবং দ্বিতীয় পংক্তির আগে শেষ হয়।

লিখন
----

গানটির রেকর্ডিং পুরাতন ঢাকার নবাবপুর সড়কে অবস্থিত অডিও আর্ট স্টুডিওতে হয়। ২০১৬ সালের জানুয়ারিতে প্রথম আলোর সাথে এক সাক্ষাৎকারে আইয়ুব বাচ্চু বলেন:

> দিনক্ষণ ঠিক মনে নেই। তবে ১৯৯৩ সালের কোনো একদিন হবে। আমি তখন পশ্চিম মালিবাগে থাকতাম। সকাল থেকে সন্ধ্যা পর্যন্ত এক বসাতেই গানটির সৃষ্টি। আমারই লেখা। আমারই সুর করা। আমারই গাওয়া। এক লাইন লিখি আর গিটারে সুর করি। এভাবে গানটা তৈরি হয়। অবশ্য গানটি রেকর্ড করতে অনেক সময় লেগেছে। সংগীত আয়োজনে সময় লেগেছে দুই দিন। কণ্ঠ দিতে বেশি সময় লাগেনি।
> 
> 
>

গানের কথা
---------

গানটির প্রথম কিছু লাইন হল:

সেই তুমি, কেন এত অচেনা হলে?  

সেই আমি, কেন তোমাকে দুঃখ দিলেম?  

কেমন করে এত অচেনা হলে তুমি?  

কীভাবে এত বদলে গেছি এই আমি?  

ও বুকেরই সব কষ্ট দু'হাতে সরিয়ে  

চলো বদলে যাই

অন্যদের দ্বারা ব্যবহার
----------------------

২০১৮ সালে 'ক্রসস্টিচ' নামের একটি পাকিস্তানি পোশাক প্রতিষ্ঠান গানটির বাঁশির সংস্করণকে হুবহু নকল করে তাদের পোশাকের বিজ্ঞাপনে আবহ সংগীত হিসেবে ব্যবহার করে। অনুমতি ছাড়া গানটি ব্যবহার করার জন্য প্রতিষ্ঠানটি সমালোচিত হয়।

তথ্যসূত্র
---------

1. 1 2 3  "আইয়ুব বাচ্চুর 'সেই তুমি...'"। প্রথম আলো। সংগ্রহের তারিখ ৪ এপ্রিল ২০১৯।
2. ↑  "দরজার ওপাশে..."। কালের কণ্ঠ। ১৯ অক্টোবর ২০১৮। সংগ্রহের তারিখ ৪ এপ্রিল ২০১৯।
3. ↑  "পাকিস্তানের বিজ্ঞাপনে অনুমতি ছাড়া বাচ্চুর 'সেই তুমি'"। প্রিয়.কম। ১৬ মে ২০১৮। সংগ্রহের তারিখ ৪ এপ্রিল ২০১৯।
4. ↑  "আইয়ুব বাচ্চুর 'সেই তুমি' অনুমতি ছাড়াই পাকিস্তানি বিজ্ঞাপনে"। চ্যানেল আই অনলাইন। ১৬ মে ২০১৮। সংগ্রহের তারিখ ৪ এপ্রিল ২০১৯। [*স্থায়ীভাবে অকার্যকর সংযোগ*]
5. ↑  "আইয়ুব বাচ্চুর 'সেই তুমি'র নকল হল পাকিস্তানে"। সময়নিউজ। ১৬ মে ২০১৮। সংগ্রহের তারিখ ৪ এপ্রিল ২০১৯। [*স্থায়ীভাবে অকার্যকর সংযোগ*]
6. ↑  "অনুমতি ছাড়াই পাকিস্তানে বিজ্ঞাপনচিত্রে আইয়ুব বাচ্চুর গানের সুর"। প্রথম আলো। সংগ্রহের তারিখ ৪ এপ্রিল ২০১৯।
**দেব ধাম যোধপুরিয়া** হল প্রভু দেবনারায়ণকে উৎসর্গ করা একটি মন্দির যেটি রাজস্থান রাজ্যের টঙ্ক জেলার নিওয়াই পৌরসভায় অবস্থিত, এটি জয়পুর থেকে ৭৫ কিলোমিটার (৪৭ মা) দূরে জয়পুর-কোটা জাতীয় সড়কের (জাতীয় সড়ক - ১২) ওপর, মাশি বাঁধের কাছে,  টঙ্ক জেলার নিওয়াই পৌরসভার মনোহরপুরায় অবস্থিত।

দেবনারায়ণকে বিষ্ণুর অবতার হিসেবে পূজা করা হয়। এটা বিশ্বাস করা হয় যে ভগবান জন্মগ্রহণ করেছিলেন গুর্জার যোদ্ধা দম্পতির ঘরে, তাঁদের পুত্র দেবনারায়ণ হয়ে। দম্পতির নাম সাওয়াই ভোজ বাগারবত এবং সাধু মাতা গুর্জরী। তিনি বিক্রম সংবৎ বর্ষপঞ্জির ৯৬৮ সালে জন্মগ্রহণ করেছিলেন। মন্দিরটিতে শ্রী সওয়াই ভোজ গুর্জার, তারাদে পানওয়ার, ভুনা জি এবং মেহেন্দু জিয়ের মূর্তি এবং স্মৃতিচিহ্নও রয়েছে। মন্দিরটিতে বিশেষত শুক্রবারে ভক্তরা দর্শন করতে আসে এবং পুরো রাতে জাগরণের আয়োজন করে।

উৎসব
----

দেবনারায়ণের স্মরণে মন্দিরে প্রতি বছর দুটি মেলার আয়োজন করা হয়। এই সময়ে, দেবনারায়ণের ভোপারা (পূজারী) নৃত্যরত অবস্থায় একটি থালার উপর তাঁর জন্ম এবং তাঁর সাহসী ক্রিয়াকলাপ সম্পর্কিত চিত্র তৈরি করে। প্রথম উৎসবটি হয় প্রতি বছর ভাদ্র মাসের সপ্তমী শুক্লপক্ষে (গ্রেগরীয় বর্ষপঞ্জির আগস্ট-সেপ্টেম্বর মাসে) এবং দ্বিতীয় উৎসবটি হয় প্রতি বছর মাঘ মাসের সপ্তমী কৃষ্ণপক্ষে (গ্রেগরীয় বর্ষপঞ্জির জানুয়ারি-ফেব্রুয়ারি মাসে)

মূর্তি
------

যোধপুরিয়াতে সাওয়াই ভোজ গুর্জার একটি মূর্তি, ২৪ জন গুর্জর ভাইদের মধ্যে তিনি একজন যাঁকে বাগারাবত বলা হয়।
মন্দিরটি বিভিন্ন মূর্তি দিয়ে সজ্জিত। এর মধ্যে রয়েছে দেবনারায়ণের সম্পর্কিত ভাই ভুনা এবং মেহেন্দুর মূর্তি এবং তাঁদের সৎ বোন তারাদে পানওয়ারের মূর্তি। অন্যান্য মূর্তিগুলি থেকে পাওয়া যায় সওয়াই ভোজের প্রতিকৃতি, একটি শিশু হিসাবে দেবনারায়ণ সাদু মাতা গুর্জারির কোলে বসে, দেবনারায়ণের জন্মস্থান এবং দেবনারায়ণের সিংহীর দুধ পান করা।

আরতি ও রাত জাগরণ
----------------

যোধপুরিয়ায় ছেলে দেবনারায়ণের সাথে সাদু মাতা গুর্জারির মূর্তি।Akhand Jyoti at night with images of mounted soldiers which reflect in red and white.অখন্ড জ্যোতি, যেটি মনোহরপুরার প্রতিষ্ঠাতা নাগাজি বাগরী গুর্জা শুরু করেছিলেন।
দেবনারায়ণের আরতি (প্রধান পূজা) প্রতিদিন তিনবার হয়, ভোর ৪টা, সকাল ১১টা এবং সন্ধ্যা ৭টায়। বিশেষ করে শুক্রবার দিন দূর-দূরান্তের গ্রাম ও শহর থেকে ভক্তরা মন্দির দর্শন করতে আসেন। অনেক ভক্ত রাত্রি জাগরণ (জাগরণ) সংগঠিত করেন, বিশেষ করে শুক্রবারে জাগরণ হয় এবং গ্রীষ্মের মরসুমে প্রায় প্রতিদিনই এটি হয়।

দেবনারায়ণের প্রতিটি ছবিতে নিম্নলিখিত উদ্ধৃতি লক্ষ্য করা যায়:

> 
> "সম্বৎ ৯৬৮ কে অংশ, জনম লিয়া গুর্জর কে বংশ  
> 
> সাধু সতী কে বচনো দ্বারা, কমল ফুল দেব লিয়া অবতার।"
> 
> 
> 

কথাগুলিকে এইভাবে অনুবাদ করা যেতে পারে তিনি সাদু মাতা গুর্জারীকে দেওয়া প্রতিশ্রুতি পূরণ করার জন্য বিক্রম সংবৎ ৯৬৮ (৯১১ খ্রিস্টাব্দ) সালে গুর্জার রাজবংশে অবতার রূপে অবতীর্ণ হন।

বহিঃসংযোগ
---------

www.devdham.org

তথ্যসূত্র
---------

1. ↑  "Dev Dham Jodhpuriya near Mashi dam, Manoharpura"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Dev Dham Jodhpuriya"। সংগ্রহের তারিখ ১১ মার্চ ২০২২।
3. ↑  "Top 30 analogous words or synonyms for bhopas"। ৯ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২২।
**ব্রাহ্ম বিবাহ** (সংস্কৃত: ब्राह्मविवाह) হিন্দু গ্রন্থে বর্ণিত বিবাহের একটি ধার্মিক রূপ। এটি ভাল আচরণের, বেদে শেখা এবং নিজের দ্বারা আমন্ত্রিত ব্যক্তির সাথে নিজের মেয়ের বিবাহকে বোঝায়। মূলত শুধুমাত্র ব্রাহ্মণদের উদ্দেশ্যে, ব্রাহ্ম বিবাহ হল যেখানে ছেলে জীবনের প্রথম পর্যায়ে তার শিক্ষা, ব্রহ্মচর্য সম্পন্ন করার পরে বিয়ে করতে সক্ষম হয়। হিন্দু বিবাহের আট প্রকারের মধ্যে ব্রাহ্ম বিবাহের সর্বোচ্চ স্থান রয়েছে। যখন ছেলের বাবা-মা উপযুক্ত পাত্রী খোঁজেন, তখন তারা তার পারিবারিক পটভূমি বিবেচনা করেন, এবং মেয়েটির পিতা নিশ্চিত করবেন যে তার মেয়ের সম্ভাব্য বর একজন পণ্ডিত, যিনি বেদ সম্পর্কে সুপণ্ডিত। বিবাহের এই রূপ মনুসংহিতায় বর্ণিত হয়েছে।

বিবরণ
-----

বিবাহের এই রূপটি ধরেছিল যে বিবাহের মাধ্যমে জন্ম নেওয়া পুত্র দশ পূর্বপুরুষ, দশ বংশধর এবং নিজের পাপ মোচন করে। মহাভারতে, এটি পাওয়া যায় যে ক্ষত্রিয়রা ব্রাহ্ম বিবাহের অনুশীলন করত, যদিও এটির নামের দ্বারা প্রস্তাবিত, এটি বেশিরভাগই ব্রাহ্মণদের দ্বারা অনুশীলন করা হয়েছিল।

ব্রাহ্ম বিবাহ আজকালের সবচেয়ে সাধারণ ধরনের সাজানো বিবাহ, যেখানে একটি মেয়ের (কনের) পিতা তাকে ভাল আচরণের একজন পুরুষের (বর) সাথে বিয়ে দেন।

তথ্যসূত্র
---------

1. ↑  Lee, Abby। "Hindu Matrimony: Eight Types of Marriage"। *imarriages.com* (ইংরেজি ভাষায়)। সংগ্রহের তারিখ ২০২২-১০-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  www.wisdomlib.org (২০২১-০৭-১২)। "Definition and Types of Marriage [Part 2.1-2]"। *www.wisdomlib.org* (ইংরেজি ভাষায়)। সংগ্রহের তারিখ ২০২২-১০-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Jha, Ganganatha (২০১৬j)। *Manusmriti Verse 3.27*। *www.wisdomlib.org* (ইংরেজি ভাষায়)। আইএসবিএন 978-8120811553। সংগ্রহের তারিখ ২০২২-১০-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "8 Traditional forms of Hindu Marriage in India"। *Your Article Library* (ইংরেজি ভাষায়)। ২০১৫-০১-২৭। সংগ্রহের তারিখ ২০২২-১০-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য দেবিদ্বার পৌরসভা দেখুন। অন্য ব্যবহারের জন্য দেবিদ্বার (দ্ব্যর্থতা নিরসন) দেখুন।

**দেবিদ্বার** বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি দেবিদ্বার উপজেলার সদর। শহরটি দেবিদ্বার উপজেলার বৃহত্তম শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী দেবিদ্বার শহরের মোট জনসংখ্যা ৬১,৪১৮ জন যার মধ্যে ২৯,৩০০ জন পুরুষ এবং ৩২,১১৮ জন নারী। এ শহরের পুরুষ এবং নারী অনুপাত ৯১। শহরে মোট হোল্ডিং সংখ্যা রয়েছে ১১,৯০১টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°৩৬′৪১″ উত্তর ৯০°৫৮′৩৮″ পূর্ব﻿ / ﻿২৩.৬১১৪৫৪° উত্তর ৯০.৯৭৭২৮৭° পূর্ব﻿ / 23.611454; 90.977287। সমুদ্র সমতল থেকে শহরটির গড় উচ্চতা ১০.১৮ মিটার।

প্রশাসন
-------

২০০২ সালে দেবিদ্বার শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দেবিদ্বার পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২২টি মহল্লায় বিভক্ত । ২১.০৫ বর্গ কি.মি. আয়তনের দেবিদ্বার শহর এলাকাটি দেবিদ্বার পৌরসভা দ্বারা পরিচালিত হয়।

শিক্ষা ব্যবস্থা
---------------

দেবিদ্বার শহরের স্বাক্ষরতার হার হলো শতকরা ৬০.৬ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯০। সংগ্রহের তারিখ ২০২০-০১-২১।
2. ↑  "latitude, longitude and elevation of Debidwar, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে দেবিদ্বার পৌরসভা"। ১১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
**পশ্চিম মেবন** (খ্‌মের: មេបុណ្យខាងលិច) হল কম্বোডিয়ার আংকরে পশ্চিম বারায়ের কেন্দ্রে অবস্থিত একটি বৃহত্তম হিন্দু মন্দির। এটি আংকোর অঞ্চলের বৃহত্তম জলাধারের পাশে অবস্থিত। মন্দিরের নির্মাণের নির্দ্রিষ্ট তারিখ সম্পর্কে জানা নেই, তবে প্রমাণগুলো ১১শ শতাব্দীর রাজা সূর্যবর্মণ প্রথম এবং উদয়াদিত্যবর্মণ দ্বিতীয়ের রাজত্বকালের নির্মিত হওয়ার ইঙ্গিত দেয়।:৯৬,১০৩:৩৭১

অবস্থান
-------

বর্তমান সময়ে এখানে শুষ্ক মৌসুমে স্থলপথে পৌঁছানো যায়। বর্ষামৌসুমে ৭,৮০০ মিটার দীর্ঘ বারায়ের জল বৃদ্ধি পায় এবং বারায়ের মেঝে থেকে ওপরে অবস্থিত মন্দিরটি দ্বীপে পরিণত হয়।

জল থেকে পশ্চিম মেবন

প্রতীকবাদ
---------

খ্মের স্থপতিরা সাধারণত মন্দিরগুলোকে পরিখা দিয়ে বেষ্টন করেন, যা হিন্দু সৃষ্টির সমুদ্রকে প্রতিনিধিত্ব করে। পশ্চিম মেবন এত বিশাল জলের মধ্যে অবস্থিত যে তারা একটি বাস্তব সমুদ্রের মতো মনে হতে পারে। যা এটিকে ধর্মীয় প্রতীককে চূড়ান্ত স্তরে নিয়ে যায়।

স্থাপত্য
--------

মন্দিরটি একটি বর্গাকার নকশায় নির্মিত হয়েছিল, যার পার্শ্বগুলো প্রায় ১০০ মিটার পরিমাপ করেছিল। প্রতিটি পাশে তিনটি টাওয়ার-প্যাসেজ ছিল পাথরের পদ্ম ফুলের মুকুট এবং প্রায় ২৮ মিটার দূরে সজ্জিত। বর্গক্ষেত্রের মাঝখানে একটি পাথরের মঞ্চ ছিল যা পূর্ব প্রাচীরের সাথে একটি ল্যাটেরাইট এবং বেলেপাথরের বাধ দ্বারা সংযুক্ত ছিল।

বর্তমানে মঞ্চ, জাঙ্গাল ও পূর্ব প্রাচীর এবং দুর্গের বেশিরভাগ অংশ রয়ে গেছে; অন্য দিকগুলো অনেকাংশে চলে গেছে। যদিও বারেয়ের জল কম হলে পাথরে তাদের রূপরেখা দৃশ্যমান হয়। দেখা যায় এমন কোন কেন্দ্রীয় অভয়ারণ্য নেই, যদিও মঞ্চটি অতীতে তুলনামূলকভাবে কিছু ছোট কাঠামোকে সমর্থন করেছিল।

* 
* 
*

হেলান দেওয়া বিষ্ণুর মূর্তি
---------------------------

কম্বোডিয়ার জাতীয় জাদুঘরে অবস্থিত হেলান দেওয়া বিষ্ণুর মূর্তি।
১৯৩৬ সালে, পশ্চিম মেবন খ্মের শিল্পের সবচেয়ে বড় পরিচিত ব্রোঞ্জ ভাস্কর্য তৈরি করে, যা হেলান দেওয়া হিন্দু দেবতা বিষ্ণুর একটি অংশ। খণ্ডটির মধ্যে রয়েছে দেবতার মাথা, উপরের ধড় এবং দুটি ডান হাত।

স্থানীয় এক গ্রামবাসী স্বপ্নে দেখেন যে বুদ্ধের একটি মূর্তি পশ্চিম মেবনে সমাহিত করা হয়েছে এবং মাটি থেকে মুক্ত হতে চান। পরবর্তীকালে সেস্থান খনন করে বিষ্ণুর মূর্তিটি পাওয়া যায়।

চীনা কূটনীতিক ঝাউ দাগুয়ান ১৩ শতকের শেষের দিকে আঙ্কোরে গিয়েছিলেন, তিনি লিখেছেন যে পশ্চিম মেবনে জলের সাথে বুদ্ধের একটি বড় মূর্তি ছিল। ঝো বিষ্ণু মূর্তিকে বুদ্ধের মূর্তি এবং পশ্চিম মেবোনকে পূর্ব মেবোন ভেবেছিলেন।:১০৩,১৩৪

মূর্তিটি সম্পূর্ণ আকারে প্রায় ছয় মিটার লম্বা হবে। এটি বর্তমানে নমপেনের জাতীয় জাদুঘরের সংগ্রহে আছে। এটি ওয়াশিংটন ডিসি সহ বিদেশেও প্রদর্শিত হয়েছে।

আরও দেখুন
---------

* আংকর বাট
* আংকর
* পূর্ব মেবন
* কম্বোডিয়ার সংস্কৃতি
* প্রি রুপ

তথ্যসূত্র
---------

1. 1 2  Higham, C. 2001, The Civilization of Angkor, London: Weidenfeld & Nicolson, আইএসবিএন ৯৭৮১৮৪২১২৫৮৪৭
2. ↑  Higham, C. 2014, Early Mainland Southeast Asia, Bangkok: River Books Co. Ltd. আইএসবিএন ৯৭৮৬১৬৭৩৩৯৪৪৩

বহিঃসংযোগ
---------

* হিন্দুধর্ম প্রবেশদ্বার

উইকিমিডিয়া কমন্সে **পশ্চিম মেবন** সংক্রান্ত মিডিয়া রয়েছে।

* Laur, Jean. *Angkor: An Illustrated Guide to the Monuments.* Flammarion 2002
* Rooney, Dawn. *Angkor.* Airphoto International Ltd. 2002

টেমপ্লেট:আংকোরিয়ান সাইট
টেমপ্লেট:সিয়াম রিপ প্রদেশ
স্বরলিপিতে স্যাক্সোফোন বাদ্যযন্ত্রের স্বরব্যাপ্তি
সঙ্গীতের আলোচনায় কোনও বাদ্যযন্ত্রের **স্বরব্যাপ্তি** বলতে বাদ্যযন্ত্রটি দিয়ে বাজানো সম্ভব, এমন সবচেয়ে নিচু বা মন্দ্র স্বর ও সবচেয়ে উঁচু বা তীক্ষ্ণ স্বরের মধ্যে স্বরতীক্ষ্ণতার দূরত্বকে বোঝায়। গায়কদের কণ্ঠের ক্ষেত্রে সমতুল্য ব্যাপারটিকে কণ্ঠের স্বরব্যাপ্তি (Vocal range) বলে। আবার অনেকগুলি যন্ত্রের ঐকবাদনের সময় কোনও নির্দিষ্ট বাদ্যযন্ত্র বা নির্দিষ্ট শ্রেণীর একাধিক বাদ্যযন্ত্রেরও স্বরব্যাপ্তি থাকে, অর্থাৎ সঙ্গীতকর্মের অংশ হিসেবে এগুলির বাজানো সুর একটি সর্বনিম্ন ও সর্বোচ্চ স্বরতীক্ষ্ণতার মধ্যে সীমাবদ্ধ থাকে। এটিকে ঐ ঐকবাদন সঙ্গীতে ঐ নির্দিষ্ট বাদ্যযন্ত্রের "সুরের স্বরব্যাপ্তি" বলে।

অন্য ভাষায়
-----------

স্বরব্যাপ্তিকে ইংরেজি ভাষায় "রেঞ্জ" (Range) বা "ক্রোম্যাটিক রেঞ্জ" (chromatic range অর্থাৎ "বারোস্বরী স্বরব্যাপ্তি") বলে। গায়কের কণ্ঠের স্বরব্যাপ্তিকে ইংরেজিতে "ভোকাল রেঞ্জ" (Vocal range) বলে। নির্দিষ্ট সঙ্গীতকর্মে কোনও বাদ্যযন্ত্রের সুরের স্বরব্যাপ্তিকে সেই যন্ত্রের "মেলোডিক রেঞ্জ" (Melodic range) বলে। ব্রিটিশ ইংরেজি বক্তারা ও অন্য কেউ কেউ গায়ক বা বাদ্যযন্ত্রের স্বরব্যাপ্তি বোঝাতে "রেঞ্জ" পরিভাষাটির পরিবর্তে "কম্পাস" পরিভাষাটি ব্যবহার করতে পারেন।

বিভিন্ন বাদ্যযন্ত্রের আদর্শ নমুনা স্বরব্যাপ্তি
----------------------------------------------

টেমপ্লেট:Vocal and instrumental pitch ranges

আরও দেখুন
---------

তথ্যসূত্র
---------

1. ↑  "Range"। *Cambridge Dictionary*। সংগ্রহের তারিখ ৩০ অক্টোবর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Collins English Dictionary*। HarperCollins। ২০১৮। সংগ্রহের তারিখ মার্চ ৩০, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Willi Apel। *Harvard Dictionary of Music*। *www.bookyards.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* উইকিমিডিয়া কমন্সে স্বরব্যাপ্তি (সঙ্গীত) সম্পর্কিত মিডিয়া দেখুন।

টেমপ্লেট:Range (music)
**তালাভেরা দে লা রেইনা মৃৎশিল্প** (স্পেনীয়: Cerámica de Talavera de la Reina) স্পেনের তোলেদো এলাকার তালাভেরা দে লা রেইনায় গড়ে উঠা হস্তশিল্পবিশেষ। থালা-বাসন, কলস ও অন্যান্য বস্তু সাম্প্রতিক প্রত্নতাত্ত্বিক খনন কার্যে পাওয়া গেছে। তন্মধ্যে, কিছু কিছু সামগ্রী রোমান সাম্রাজ্যে ব্যবহারের দিকেও ইঙ্গিত দেয়।

আরবেরা নতুন প্রযুক্তি হিসেবে এখানে নিয়ে আসে। তন্মধ্যে, মৃৎশিল্পের উপযোগী এক ধরনের চুলা অন্যতম। ঐ যুগের অনেক ধরনের বিষয়ের মধ্যে বিমূর্ত মোটিফ ছিল যাতে মুসলমানদের ধর্মীয় বিধি-নিষেধের কথা উল্লেখ রয়েছে। পঞ্চদশ শতাব্দীতে জেন ফ্লোরিস হল্যান্ড থেকে নতুন ধরনের মৃৎশিল্পজাত পণ্য নিয়ে আসেন। তিনি একটি প্রতিষ্ঠান গড়েন যার মাধ্যমে শহরে মৃৎশিল্পের প্রবর্তন ঘটে।

তালাভেরার সিরামিকস ঝর্ণা তৈরীতে ব্যবহার করা হয়েছে যা কিউবা ও ব্রাজিলে ব্যবহৃত হচ্ছে। ভবনের জন্য টাইলস তৈরী করা হয়েছে যা বর্তমানে নিউ অর্লিয়েন্স, টোকিও এবং প্যারিসে দেখা যায়। রাজকীয় প্রাসাদ ও বিশ্বের সকল যাদুঘরে এর মান সম্পর্কে তুলে ধরছে। 

তালাভেরা দে লা রেইনা মৃৎশিল্পে বিভিন্ন ধরন রয়েছে:

* বারোক
* রেনেসাঁ
* পাখি সংগ্রহশালা
* গৃহ সংগ্রহশালা
* ধর্মীয় সংগ্রহশালা
* শিকারের দৃশ্যমালা অন্যতম।

রুইজ দে লুনা এবং এমিলিও নাইভেইরোর ন্যায় শিল্পীরা শহরে কর্মশালার মাধ্যমে ঐতিহ্যবাহী মৃৎশিল্পকে তুলে ধরে রাখার চেষ্টা করছেন।

তথ্যসূত্র
---------

1. ↑  Natacha Seseña: *Cacharrería popular. La alfarería de basto en España*; 1997, Alianza Editorial. আইএসবিএন ৮৪-২০৬-৪২৫৫-X; p. 238.

বহিঃসংযোগ
---------


উইকিমিডিয়া কমন্সে **তালাভেরা দে লা রেইনা মৃৎশিল্প** সংক্রান্ত মিডিয়া রয়েছে।

চিত্রমালা
---------

* 
* 
*
**ভগ** (সংস্কৃত: भग) হলেন একজন বৈদিক দেবতা। তিনি ভাগ্য, সম্পদ, সমৃদ্ধি, বিবাহ ও ভোরের দেবতা।

ভগ হলেন একজন আদিত্য, সামাজিক দেবতার একটি দল যারা অদিতির পুত্র। ভগের দায়িত্ব ছিল মানুষ যাতে জীবনে পণ্যের ভাগ পায় তা নিশ্চিত করা। সফল বিবাহের প্রত্যাশার বিষয়ে তিনি তার ভাই আর্যমনের সাথে যুক্ত।

পরিচিতি ও ইতিহাস
----------------

ভগকে "দাতা" বলা হয় কারণ তিনি শুধু পার্থিব সম্পদ এবং নিরাপত্তাই দেন না বরং আধ্যাত্মিক প্রাচুর্য এবং ভক্তিও দেন। তিনি সম্পদের দেবী লক্ষ্মীর পুরুষ প্রতিরূপ।

ভগকে অন্ধ বলা হয় যে তিনি সম্পদ ও প্রাচুর্য বিতরণ করেন, জীবনে ব্যক্তির অবস্থান নির্বিশেষে। হিন্দু পৌরাণিক কাহিনীতে বিভিন্ন গল্প রয়েছে যা তার অন্ধত্ব বর্ণনা করে। সবচেয়ে পরিচিত পৌরাণিক কাহিনীতে, ভগ যোদ্ধা, বীরভদ্র দ্বারা অন্ধ হয়েছিলেন, অবতার যা শিব তার স্ত্রীর পিতা দক্ষের উপর প্রতিশোধ নেওয়ার জন্য তৈরি করেছিলেন। ভগ দক্ষযজ্ঞের পুরোহিত ছিলেন যেখানে শিবের প্রিয় স্ত্রী সতী আত্মহত্যা করেছিলেন।

ভগের স্ত্রী ছিলেন সিদ্ধি, যোগ ও ধ্যানের মতো আধ্যাত্মিক অনুশীলনের মাধ্যমে অর্জিত রহস্যময় শক্তির (সিদ্ধি) রূপ। ভগ সহ আদিত্যদের ধ্যান করে যোগী উচ্চতর চেতনার শক্তি জাগ্রত করতে পারে।

সংস্কৃত ঋগ্বেদে, ভগ হল নশ্বর ও দেবতা উভয়েরই উপসর্গ (যেমন সাবিত্র, ইন্দ্র ও অগ্নি) যারা সম্পদ এবং সমৃদ্ধি প্রদান করেন, সেইসাথে নির্দিষ্ট দেবতা ভগের মূর্তি, যিনি একই দান করেন। ঋগ্বেদে, মূর্তিটি প্রাথমিকভাবে ঋগ্বেদ ৭.৪১-এ প্রত্যয়িত হয়েছে, যা ভগ এবং তার নিকটতম দেবতাদের প্রশংসার জন্য নিবেদিত, এবং যেখানে অগ্নি, ইন্দ্র, দ্বৈত মিত্র-বরুণ, দুই অশ্বিন, পুষাণ, বৃহস্পতি, সোম ও রুদ্রের সাথে ভগকে প্রায় ৬০ বার আহ্বান করা হয়েছে।

ইন্দ্র, বরুণ এবং মিত্রের সঙ্গে (যেমন ঋগ্বেদ ১০.৩৫, ৪২.৩৯৫) অন্য স্থানেও ভগ আবেদন করা হয়। মূর্তিটি মাঝে মাঝে ইচ্ছাকৃতভাবে অস্পষ্ট হয়, যেমন ঋগ্বেদ  ৫.৪৬-এ যেখানে পুরুষদের ভগকে ভগ ভাগ করার জন্য অনুরোধ করার জন্য চিত্রিত করা হয়েছে। ঋগ্বেদে, ভগকে মাঝে মাঝে সূর্যের সাথে যুক্ত করা হয়েছে: ঋগ্বেদ ১.১২৩-এ, ভোরকে (ঊষা) ভগের বোন বলা হয়েছে, এবং ঋগ্বেদ ১.১৩৬ অনুসারে ভগের চোখ রশ্মি দিয়ে শোভা পাচ্ছে।

তথ্যসূত্র
---------

1. 1 2  Gaṅgā Rām Garg (১৯৯২)। *Encyclopaedia of the Hindu World*। Concept Publishing Company। পৃষ্ঠা 170–। আইএসবিএন 978-81-7022-374-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5 6  Bhaga; Definition - What does Bhaga mean?, www.yogapedia.com
3. ↑  Stephanie Jamison; Brereton, Joel (২০১৫)। *The Rigveda –– Earliest Religious Poetry of India*। Oxford University Press। পৃষ্ঠা 44। আইএসবিএন 978-0190633394। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সুনীল বান্দাচার্য্য জোশী** (কন্নড়: ಸುನಿಲ್‌ ಬಂಡಾಚಾರ್ಯ ಜೋಷಿ; জন্ম: ৬ জুন, ১৯৭০) কর্ণাটকের গদাগ এলাকায় জন্মগ্রহণকারী সাবেক ভারতীয় ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। বামহাতে ধীরলয়ে স্পিন বোলিংয়ের পাশাপাশি বামহাতে ব্যাটিংয়ে পারদর্শীতা দেখান **সুনীল জোশী**। ঘরোয়া প্রথম-শ্রেণীর ক্রিকেটে কর্ণাটকের সদস্য ছিলেন তিনি।

প্রারম্ভিক জীবন
---------------

রাজ্য পর্যায়ের খেলায় কর্ণাটকের প্রতিনিধিত্ব করেন। ১৯৯৫-৯৬ মৌসুমে রঞ্জি ট্রফিতে ৫০০ রানের পাশাপাশি ৫০ উইকেট নিয়ে ডাবল লাভ করেন। এছাড়াও, ২০০৪ মৌসুমে সংক্ষিপ্তকালের জন্য ইংল্যান্ডের বেডফোর্ডশায়ার কাউন্টি ক্রিকেট ক্লাবে অংশগ্রহণ করেন। ২০০৮ সালে ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর দলে প্রতিনিধিত্ব করেন। ঐ দলে তিনি ২০১০ সাল পর্যন্ত চুক্তিবদ্ধ ছিলেন।

খেলোয়াড়ী জীবন
---------------

১৯৯৬ থেকে ২০০১ সালের মধ্যে ভারত দলে টেস্ট ও একদিনের আন্তর্জাতিকে সক্রিয় ছিলেন। নিচের সারিতে ব্যাটিংয়ে নেয়ে দলের রান সংগ্রহে প্রভূতঃ ভূমিকা রাখেন। অনিল কুম্বলের ন্যায় বোলারের সাথে জুটি গড়ে বোলিং আক্রমণে অংশ নিতেন। দলের নিয়মিত সদস্য হওয়া স্বত্ত্বেও ১৯৯৯ সালের ক্রিকেট বিশ্বকাপে ভারত দলের সদস্য হিসেবে মনোনীত হননি।

১৯৯৯ সালে এলজি কাপে দক্ষিণ আফ্রিকার বিরুদ্ধে অনুষ্ঠিত একদিনের আন্তর্জাতিকে চমৎকার বোলিং পরিসংখ্যান দাঁড় করান। খেলায় তিনি নির্ধারিত ১০ ওভারে ৬ মেইডেন দিয়ে মাত্র ৬ রানের বিনিময়ে মূল্যবান ৫ উইকেট সংগ্রহ করে দলকে জয়লাভে সহায়তা করেন। তিন বছর পর ওডিআইয়ে উইজডেনের সেরা ১০০ তালিকায় তার অবস্থান ছিল ৭ম।

অবসর
----

২১ জুন, ২০১২ তারিখে আন্তর্জাতিক ক্রিকেটসহ প্রথম-শ্রেণীর ক্রিকেট থেকে আনুষ্ঠানিকভাবে তিনি অবসর নেন। অবসর নেয়ার পর ক্রিকেট কোচের দায়িত্ব পালন করছেন। হায়দ্রাবাদ ক্রিকেট দলসহ জম্মু ও কাশ্মিরের রঞ্জি দলে কোচ ছিলেন।

তথ্যসূত্র
---------

1. ↑

বহিঃসংযোগ
---------

* ইএসপিএনক্রিকইনফোতে সুনীল জোশী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সুনীল জোশী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মলয় ঘোষ দস্তিদার** একজন বাংলাদেশী গীতিকার, সুরকার এবং চট্টগ্রামের আঞ্চলিক গানের পথিকৃৎ শিল্পী, চারণ কবি ও রাজনীতিবিদ। তিনি চট্টগ্রামের আঞ্চলিক ভাষায় প্রথম গান রচয়িতা। মাস্টার দা সূর্য সেনের শিষ্য। ব্রিটিশ বিরোধী বিপ্লবী গায়ক *অগ্নি যুগে অগ্নি রোষে পড়ে* গানের জন্য ১৯৫২ সালে তিনি কারাবরণ করেন। তার উল্লেখ্যযোগ্য গানের মধ্যে আছে *ছোড ছোড ডেউ তুলি*, *আঁরা চাটগাঁইয়া নওজোয়ান*, *বাহার মারি সাম্পান যার*, *ব্রিটিশ কোম্পানি গাট্টি বোস্কা বান্ধি ধাইলিনি*, *মা বাপরে চাইতা বলি*। ছোড ছোড ডেউ তুলি গানটি তিনি ১৯৪১ সালে রচনা করেন। বিশেষ করে গানটিকে চাটগাঁইয়া আঞ্চলিক গানের ন সঙ্গীত বলা হয়। তার রচিত গানটি স্বীয় কন্ঠে চট্টগ্রাম আঞ্চলিক গানের প্রথম রেকর্ডকৃত গান।

প্রারম্ভিক জীবন
---------------

বাবা নতুনচন্দ্র ঘোষ দস্তিদারের উৎসাহে শৈশবকাল থেকে সংগীতচর্চা শুরু হয়। গঙ্গাপদ আচার্যের হাতে উচ্চাঙ্গসংগীতের মাধ্যমে সঙ্গীত চর্চার প্রাথমিক যাত্রা হয়। পরে ধ্যান সেন, চুনুরি বাবু ও সমীরণ বন্দোপাধ্যের কাছে সঙ্গীতের তালিম গ্রহণ করেন।

সঙ্গীত সাধনা
------------

তৎকালীন বিপ্লবী গায়ক তেজেন ঘোষের অনুপ্রেরণায় ব্রিটিশ বিরোধী গান গেয়ে কিশোর বয়সেই সুনাম অর্জন করে। ১৯৪০ সালে আর্য সঙ্গীত সমিতির আয়োজিত সংগীত প্রতিযোগিতায় ভজন ও আধুনিক গানে প্রথম স্থান অধিকার করে। ১৯৪১ সালে তিনি বেতারে প্রথম গান পরিবেশন করে। পরবর্তীতে কলকাতায় গিয়ে মিনার্ভ থিয়েটারে চাকরি করে। একইসময়ে কলকাতার কলম্বিয়া গ্রামোফোন কোম্পানি তার রচিত ও সুরাপিত প্রথম গানের রেকর্ড বের করে।

পুরস্কার ও সম্মাননা
-------------------

* চট্টগ্রাম আবসর সাংস্কৃতিক গৌষ্ঠী প্রবর্তিত স্মৃতি পুরস্কার মলয় ঘোষ দস্তিদার সাহিত্য পুরস্কার,
* সংকেত সাংস্কৃতিক গোষ্ঠী কর্তৃক সংকেত পদক (১৯৮০ সাল)
* চট্টগ্রাম সিটি করপোরেশন কর্তৃক একুশে স্মারক সম্মাননা পদক (মরণোত্তর–২০১৫ সাল)

তথ্যসূত্র
---------

1. 1 2  "চট্টগ্রামের ১৬ গুণীকে সম্মাননা"। *প্রথম আলো*। সংগ্রহের তারিখ ২৯ অক্টোবর ২০২০।
2. 1 2 3 4 5  "মলয় ঘোষ দস্তিদার"। *বাংলা একাডেমি চরিতাভিধান* (পরিমার্জিত ও তৃতীয় সংস্করণ সংস্করণ)। বাংলা একাডেমি। ২০১৩। পৃষ্ঠা ৩৭৫।
**পুনর্বাসন**, পুনঃশিক্ষিত এবং সমাজে পুনঃপ্রবেশের জন্য যারা অপরাধ করেছে তাদের প্রস্তুত করার প্রক্রিয়া। লক্ষ্য হল অপরাধের সমস্ত অন্তর্নিহিত মূল কারণগুলিকে মোকাবেলা করা যাতে বন্দীরা কারাগার থেকে মুক্তি পাওয়ার পরে অপরাধমুক্ত জীবনযাপন করতে সক্ষম হয় তা নিশ্চিত করা। এটি সাধারণত মনস্তাত্ত্বিক পদ্ধতির সাথে জড়িত যা পৃথক অপরাধীদের দ্বারা সংঘটিত নির্দিষ্ট ধরণের অপরাধের সাথে সম্পর্কিত জ্ঞানীয় বিকৃতিকে লক্ষ্য করে, তবে এটি পড়ার দক্ষতা ও কর্মজীবনের প্রশিক্ষণের মতো আরও সাধারণ শিক্ষার প্রয়োজন হতে পারে। এটির লক্ষ্য হল অপরাধীদের সমাজে পুনরায় সংহত করা। 

এটি পাঁচটি উদ্দেশ্যের মধ্যে একটি যা শাস্তি অর্জন করতে পারে বলে মনে করা হয়; অন্য চারটি উদ্দেশ্য হল প্রতিরোধ, নিন্দা, প্রতিশোধ ও অক্ষমতা।

তথ্যসূত্র
---------

1. ↑  Madison, Elisha (নভেম্বর ১৮, ২০২১)। "Criminal Rehabilitation: Programs, Statistics & Definition"। *Study.com*। সংগ্রহের তারিখ এপ্রিল ২৫, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Valerie Wright, Deterrence in Criminal Justice, The Sentencing Project, November 2010
Rieman zeta ফাংশন *ζ*(*z*) ডোমেইন কালারিং দিয়ে প্লট করা হয়েছে।
{\displaystyle z=1}-এ মেরু এবং গুরুত্বপূর্ণ লাইনে দুটি শূন্য।

'**রিম্যান জেটা ফাংশন'** বা ''*ইউলার–রিম্যান জেটা ফাংশন"*, যাকে গ্রিক অক্ষর *ζ* (zeta) দ্বারা চিহ্নিত করা হয় থাকে তা একটি জটিল চলক এর একটি গাণিতিক ফাংশন যাকে 


ζ
(
s
)
=

∑

n
=
1

 

i
n
f
t
y

1

n

s

=

1

1

s

+

1

2

s

+

1

3

s

+
⋯

{\displaystyle \zeta (s)=\sum \_{n=1}^{\ }infty{\frac {1}{n^{s}}}={\frac {1}{1^{s}}}+{\frac {1}{2^{s}}}+{\frac {1}{3^{s}}}+\cdots }

{\displaystyle \zeta (s)=\sum _{n=1}^{\ }infty{\frac {1}{n^{s}}}={\frac {1}{1^{s}}}+{\frac {1}{2^{s}}}+{\frac {1}{3^{s}}}+\cdots } ধারাটি দ্বারা {\displaystyle \operatorname {Re} (s)>1}, এর জন্য সংজ্ঞায়িত করা হয় এবং এর বিশ্লেষণমূলক ধারাবাহিকতা দ্বারা অন্যান্য ডোমেইনে সংজ্ঞায়িত করা হয়৷

Riemann zeta ফাংশন বিশ্লেষণীয় সংখ্যা তত্ত্ব-এ একটি গুরুত্বপূর্ণ ভূমিকা পালন করে, এবং পদার্থবিদ্যা, সম্ভাব্যতা তত্ত্ব, এবং প্রয়োগ পরিসংখ্যান এর প্রয়োগ রয়েছে।

লিওনহার্ড অয়লার অষ্টাদশ শতাব্দীর প্রথমার্ধে বাস্তব এর উপর ফাংশনটি প্রথম প্রবর্তন ও অধ্যয়ন করেন। বার্নহার্ড রিম্যান-এর 1859 প্রবন্ধ "প্রদত্ত মাত্রার চেয়ে কম প্রাইমের সংখ্যার উপর" অয়লার সংজ্ঞাকে একটি জটিল পরিবর্তনশীলে প্রসারিত করেছে, এটির মেরোমরফিক ধারাবাহিকতা প্রমাণ করেছে। এবং কার্যমূলক সমীকরণ, এবং এর [[ফাংশনের মূল এই কাগজটিতে রিম্যান জেটা ফাংশনের জটিল শূন্যের বণ্টন সম্পর্কে রিম্যান হাইপোথিসিস, একটি অনুমান রয়েছে যা অনেক গণিতবিদ বিশুদ্ধ গণিত-এর সবচেয়ে গুরুত্বপূর্ণ অমীমাংসিত সমস্যা বলে মনে করেন।

এমনকি ধনাত্মক পূর্ণসংখ্যাতে রিম্যান জেটা ফাংশনের মান অয়লার দ্বারা গণনা করা হয়েছিল। তাদের মধ্যে প্রথমটি, *ζ*(2), বেসেল সমস্যার সমাধান প্রদান করে। 1979 সালে Roger Apéry *ζ*(3) এর অযৌক্তিকতা প্রমাণ করেছিলেন। ঋণাত্মক পূর্ণসংখ্যা বিন্দুতে মানগুলি, অয়লার দ্বারাও পাওয়া যায়, মূলদ সংখ্যাs এবং মডুলার ফর্মs তত্ত্বে গুরুত্বপূর্ণ ভূমিকা পালন করে। রিম্যান জেটা ফাংশনের অনেক সাধারণীকরণ, যেমন ডিরিচলেট সিরিজ, ডিরিচলেট L-ফাংশন এবং L -ফাংশন, পরিচিত।

তথ্যসূত্র
---------

1. ↑  { {উদ্ধৃত web|url= |title=Jupyter নোটবুক ভিউয়ার|website=Nbviewer.ipython.org|access-date=2017- 01-04}}
2. ↑
3. ↑  { {উদ্ধৃত ওয়েব | শেষ=বোম্বিয়ারি | প্রথম=এনরিকো | url= | শিরোনাম=রিম্যান হাইপোথিসিস - অফিসিয়াল সমস্যার বিবরণ | প্রকাশক=ক্লে ম্যাথমেটিক্স ইনস্টিটিউট | অ্যাক্সেস-তারিখ=2014-08-08 | archive-date=22 ডিসেম্বর 2015 | archive-url= | url-status=dead }}
**ম্যানহাটন** মার্কিন যুক্তরাষ্ট্রের বৃহত্তম শহর নিউ ইয়র্ক সিটির পাঁচটি বরো তথা কাউন্টির একটি। পাঁচটি বরোর মধ্যে ক্ষুদ্রতম। এর অপর নাম নিউ ইয়র্ক কাউন্টি। মূলত ম্যানহাটন দ্বীপ নিয়ে গঠিত হলেও গভর্নর্‌স দ্বীপ, রান্ডাল্‌স দ্বীপ, ওয়ার্ডস দ্বীপ, রুজভেল্ট দ্বীপ, উথান্ট দ্বীপ এবং মার্বল হিল (ব্রঙ্ক্‌স'র মূল ভূমির প্রান্তে অবস্থিত একটি এনক্লেভ) এই শহরের অন্তর্ভুক্ত। মোট আয়তন ৫৯.৫ বর্গ কিমি (২৩ বর্গ মা) এবং ২০০০ সালের তথ্য মোতাবেক মোট জনসংখ্যা ১,৫৩৭,১৯৫। ১৯১০ সালে এই শহরের জনসংখ্যা ছিল ২.৩ মিলিয়ন যা ১৯৮০ সাল নাগাদ কমে গিয়ে ১.৪ মিলিয়নে দাঁড়ায়। এরপর কিছুটা বেড়েছে। ম্যানহাটনই মূলত নিউ ইয়র্ক শহরের প্রাণ। এখানেই এর বিখ্যাত সব গগনচুম্বী বিল্ডিং অধিকাংশ অবস্থিত যার মধ্যে সবচেয়ে বিখ্যাত হচ্ছে এম্পায়ার স্টেট বিল্ডিং (১৯৩১), ক্রিস্‌লার বিল্ডিং (১৯৩০) এবং সিটিকর্প সেন্টার (১৯৭৭)। ১০১ তলা ওয়ার্ল্ড ট্রেড সেন্টারের দালান যুগল এই দ্বীপেই অবস্থিত ছিল। নিউ ইয়র্কের নগরায়িত অঞ্চলের মধ্যে এটিই সবচেয়ে প্রাচীন, ঘন এবং সুগঠিত।

আরও দেখুন
---------

* নিউ ইয়র্ক সিটি

বহিঃসংযোগ
---------


উইকিমিডিয়া কমন্সে **ম্যানহাটন** সংক্রান্ত মিডিয়া রয়েছে।

* ম্যানহাটন বরো প্রেসিডেন্টের দাপ্তরিক ওয়েবসাইট
* নিউ ইয়র্ক সিটি গভার্নমেন্ট
ফখরুদ্দিন আহমেদ ছিলেন একজন বাংলাদেশী কূটনীতিক এবং বাংলাদেশের সাবেক পররাষ্ট্র সচিব।

জীবনের প্রথমার্ধ
----------------

আহমেদ ১৯৩১ সালে জন্মগ্রহণ করেন। তিনি ঢাকা বিশ্ববিদ্যালয় থেকে এম.এ.  তিনি টাফ্টস ইউনিভার্সিটির দ্য ফ্লেচার স্কুলেও পড়াশোনা করেছিলেন।

কর্মজীবন
--------

আহমেদ ১৯৫৪ সালে পাকিস্তান ফরেন সার্ভিসে যোগ দেন।

আহমেদ পাকিস্তানের পররাষ্ট্র মন্ত্রণালয়ের পরিচালক (কর্মী) ছিলেন।

১৯৭১ সালে বাংলাদেশ পাকিস্তান থেকে স্বাধীনতা অর্জনের পর আহমেদ আফগানিস্তানের মাধ্যমে ১৯৭৩ সালে বাংলাদেশে ফিরে আসেন এবং বাংলাদেশে পররাষ্ট্র মন্ত্রণালয়ে কাজ শুরু করেন।

অক্টোবর ১৯৭৩ থেকে নভেম্বর ১৯৭৫ পর্যন্ত, আহমেদ বাংলাদেশের পররাষ্ট্র সচিব হিসেবে দায়িত্ব পালন করেন। রাষ্ট্রপতি শেখ মুজিবুর রহমানের হত্যার পর, আহমেদ নতুন রাষ্ট্রপতি খন্দকার মোশতাক আহমেদের সাথে সমস্যার সম্মুখীন হন এবং এইভাবে তাকে ইতালিতে বাংলাদেশের রাষ্ট্রদূত করা হয়।

১৯৭৮ থেকে ১৯৮০ সাল পর্যন্ত, আহমেদ আলবেনিয়া, যুগোস্লাভিয়া এবং গ্রীসে বাংলাদেশের রাষ্ট্রদূত ছিলেন।

আহমেদ ১৯৮২ সালে যুক্তরাজ্যে বাংলাদেশের হাইকমিশনার ছিলেন।

১৯৮৬ থেকে ১৯৮৭ সাল পর্যন্ত, আহমেদ বাংলাদেশের পররাষ্ট্র সচিব হিসেবে দ্বিতীয় মেয়াদে দায়িত্ব পালন করেন।

১৯৯০ থেকে ১৯৯১ সাল পর্যন্ত, আহমেদ বাংলাদেশের রাষ্ট্রপতি বিচারপতি শাহাবুদ্দিন আহমেদের পররাষ্ট্র বিষয়ক উপদেষ্টা হিসেবে মন্ত্রীর পদমর্যাদায় দায়িত্ব পালন করেন। তিনি *ক্রিটিক্যাল টাইমস-মেমোয়ার্স অফ আ সাউথ এশিয়ান ডিপ্লোম্যাট* লিখেছেন তার বৈদেশিক চাকরিতে সময় নিয়ে।

মৃত্যু
------

আহমেদ ২০০১ সালে ক্যান্সারের চিকিৎসার জন্য যুক্তরাষ্ট্রের পিটসবার্গে তার মেয়ের সাথে অবস্থান করছিলেন। তিনি দুই বছর ক্যান্সারে ভোগার পর ২ নভেম্বর ২০০১-এ মারা যান।

তথ্যসূত্র
---------

1. ↑  Ahmed, Fakhruddin (১৯৯৪)। *Critical Times, Memoirs of a South Asian Diplomat* (ইংরেজি ভাষায়)। University Press। আইএসবিএন 978-984-05-1229-4।
2. 1 2 3  *Diplomatic and Consular Year Book* (ইংরেজি ভাষায়)। Diplomatic and Consular Year Book Limited। ১৯৮৫। পৃষ্ঠা 32।
3. 1 2 3 4 5 6 7 8 9  Ali, Syed Muazzem (২ নভেম্বর ২০০৫)। "Fakhruddin Ahmed: Some recollections"। *archive.thedailystar.net*। The Daily Star (Bangladesh)। ৫ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২০২২-০১-০৫।
4. ↑  "Critical Times - Memoirs of a South Asian Diplomat | The University Press Limited"। *www.uplbooks.com*। সংগ্রহের তারিখ ২০২২-০১-০৫।
5. ↑  Hossain, Mohammad Amjad (২০১৫-১১-১৪)। "Remembering Ambassador Fakhruddin Ahmed"। *Hossain Blogs* (ইংরেজি ভাষায়)। সংগ্রহের তারিখ ২০২২-০১-০৫।
**আর্সেনাল স্টেডিয়াম** দক্ষিণ লন্ডনের হাইবারিতে অবস্থিত একটি ফুটবল মাঠ। ৬ই সেপ্টেম্বর, ১৯১৩ সাল থেকে ২০০৬ সাল পর্যন্ত এটি ছিল আর্সেনালের নিজেদের মাঠ। স্থানের নাম হাইবারি হওয়াতে স্টেডিয়ামটি হাইবারি নামে বেশি পরিচিত। স্টেডিয়ামটির নকশা করেছেন তৎকালীন বিখ্যাত ফুটবল স্থপতি আরকিবাল্ড লেইতচ। নকশা ছিল সেই সময়কার ইংল্যান্ডের অন্য সকল মাঠের অনুরূপ। তিনদিকে খোলা গ্যালারি এবং একদিকে আশ্রয় শিবির। ১৯৩০ সালে মাঠে বিশাল আকারের পরিবর্তন আনা হয়। পূর্ব এবং পশ্চিম দিকে নতুন আর দেকো, নর্থ ব্যাংক এবং ক্লক এন্ড গ্যালারির ছাদ তৈরি করা হয়। তখন মাঠটি ৬০,০০০ দর্শক ধারণ ক্ষমতা সম্পন্ন ছিল। ১৯৯০ সাল পর্যন্ত মাঠটিতে সর্বোচ্চ ৫৭,০০০ দর্শক খেলা দেখতে পারতো। পরে টেইলর রিপোর্ট এবং প্রিমিয়ার লীগের নিয়ম অনুসারে কর্তৃপক্ষ সম্পূর্ণ গ্যালারিতে আসন স্থাপন করতে বাধ্য হয়। ধারণ ক্ষমতা তখন নেমে আসে ৩৮,৪১৯ জনে। ধারণ ক্ষমতা আরও কমে যায় যখন চ্যাম্পিয়ন্‌স লীগের ম্যাচ আয়োজন করার জন্য অতিরিক্ত বিজ্ঞাপন মঞ্চ তৈরি করা হয়। হাইবারি স্টেডিয়ামের সম্প্রসারণ এর আশেপাশের জায়গার মালিকদের বিরোধিতার ফলে সম্ভব ছিলনা। যা ছিল ক্লাবটির সর্বোচ্চ রাজস্ব আদায়ের পথে একটি বিরাট বাধা। এতসব সীমাবদ্ধতার কথা চিন্তা করে আর্সেনাল ১৯৯৯ সালে ৬০,০০০ আসন সংখ্যা বিশিষ্ট অ্যাশবুরটন (পরবর্তীরে এমিরেট্‌স স্টেডিয়াম) তৈরি করার পরিকল্পনা হাতে নেয়। ২০০৬ সালে এমিরেট্‌স স্টেডিয়াম তৈরি শেষ হবার পর ক্লাবটি আবাসন প্রকল্পের হাতে মাঠটি ছেড়ে দেয়।

তথ্যসূত্র
---------

1. ↑  "Questions & Answers"। *Arsenal.com*। ২০০৭-০৩-১৪ তারিখে মূল থেকে আর্কাইভ করা। সংগ্রহের তারিখ ২০০৭-০১-২৩।